Žaloba podaná 22. mája 2023 – Sumol + Compal Marcas/EUIPO – Kåska (smål)
(vec T-279/23)
Jazyk, v ktorom bola podaná žaloba: angličtina
Účastníci konania
Žalobkyňa: Sumol + Compal Marcas SA (Carnaxide, Portugalsko) (v zastúpení: R. Milhões, advokát)
Žalovaný: Úrad Európskej únie pre duševné vlastníctvo (EUIPO)
Ďalší účastník konania pred odvolacím senátom: Kåska Oy (Helsinki, Fínsko)
Údaje týkajúce sa konania pred EUIPO
Prihlasovateľ spornej ochrannej známky: ďalší účastník konania pred odvolacím senátom.
Dotknutá sporná ochranná známka: prihláška obrazovej ochrannej známky Európskej únie smål – prihláška č. 18 442 375.
Konanie pred EUIPO: námietkové konanie.
Napadnuté rozhodnutie: rozhodnutie piateho odvolacieho senátu EUIPO z 1. marca 2023 vo veci R 2295/2022-5.
Návrhy
Žalobkyňa navrhuje, aby Všeobecný súd:
zrušil napadnuté rozhodnutie,
zrušil rozhodnutie námietkového oddelenia z 23. septembra 2022 v rámci námietkového konania č. B 3 150 396,
uložil EUIPO a ďalšiemu účastníkovi konania povinnosť nahradiť trovy konania.
Uvádzaný žalobný dôvod
Porušenie a nesprávne uplatnenie článku 8 ods. 1 písm. b) nariadenia Európskeho parlamentu a Rady (EÚ) 2017/1001.
____________